Udover sin fascination for døden søger Finch også efter ting, der er værd at leve for. Han er på en konstant søgen efter det meningsfulde og det skønne i livet, hvilket får ham til at opsøge storslåede, ligegyldige, smukke og overraskende oplevelser. Finch er en kompleks karakter, der prøver at finde sin plads i verden og samtidig hjælpe Violet med at overvinde sin sorg. Hans søgen gør ham modig, morsom og udadvendt – langt fra den freak, han ellers er kendt som.